《郑蒙泉炼师子午谷图》
元代·郯韶

子真今住子午谷，乃在蛟门西复西。
绕屋长松落晴雪，倚天绝壁立丹梯。
春回大壑三芝秀，月满空山一鹤栖。
归去看图望瀛海，定应沐发候天鸡。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。